open-index/open-wikipedia-markdown huggingface dataset:
Kongresshallen

**Kongresshallen** i Nürnberg er en del av arrangementskomplekset hvor det tyske nasjonalsosialistiske partiet, NSDAP, holdt sine rikspartidager på 30-tallet.  Kongresshallen var tiltenkt som kongress-senter for det tyske nazipartiet, og skulle ha plass til 50 000 deltakere.

Den hesteskoformede bygningen ble designet av arkitektene Ludwig og Franz Ruff..  Arbeidet med bygningen startet i 1937 og frem til krigen startet i 1939 arbeidet 1400 mennesker med prosjektet.  

Det er kun den ytre delen av bygningen som ble ferdigstilt.  

Den indre delen av bygningen (selve salen) har i mange år blitt benyttet som parkeringsplass.   Den ytre del av bygningen har vært planlagt som shopping center.  I dag holder museet ”Dokumentationszentrum Reichsparteitagsgelände” til i kongresshallen.  Nürnberg kommune tok initiativ til senteret i 1994 og arkitekten Günther Domenig vant en konkurranse om å omgjøre en del av bygningen til et dokumentasjonssenter.  Senteret åpnet 1. november 2001.

## Se også
* Arrangementsområdene under Rikspartidagene i Nürnberg, anleggene for de tyske nazistenes partikongresser og massemønstringer på 1930-tallet

## Eksterne lenker
* Dokumentasjonssenteret
* Bilder fra Wikipedia Commons
Marlon Harewood

**Marlon Anderson Harewood** (født 25. august 1979 i Hampstead i London) er en engelsk fotballspiller med barbadosisk opphav som for øyeblikket spiller for Hartlepool United.

## Karriere
### Nottingham Forest
Harewood var et resultat av Nottingham Forests ungdomssatsing, hvor han var kjent som "Alf" og gjorde sin debut i 1998. Samme året ble han utlånt til den finske klubben FC Haka i Veikkausliiga. Han fikk erfaring utenlands og bidro til å vinne både den finske serien og cupen med klubben. Etter at låneavtalen med Haka hadde gått ut ble han utleid  på nytt, denne gang til Ipswich Town. Her spilte han bare 6 kamper og scoret ett mål. Da han kom tilbake til Nottingham Forest, var han en av de mest målfarlige spissene i divisjonen. Han scoret 51 mål på 124 ligakamper. Sammen med David Johnson utgjorde han en fryktet spissduo i divisjonen.

### West Ham
Han kom til West Ham i november 2003 for en prislapp på £500&nbsp;000. Harewood var toppscorer i West Ham i 2003/2004 med totalt 23 mål. West Ham spilte play-off i 2005, men klarte å beholde plassen. Harewood scoret 14 mål den sesongen. I november 2006 scoret han et avgjørende mål i de siste minuttene hjemme på Upton Park. 

### Aston Villa
Harewood signerte for Aston Villa 17. juli 2007 for £4 millioner. Harewood scoret sitt hundrende ligamål mot Blackburn Rovers, i en kamp Aston Villa vant 4-0 på Ewood Park 28. november 2007. 

Harewood har uansett ikke blitt noen suksess på Villa Park og har bare startet en seriekamp for klubben etter at han kom. Siste halvdel av 08/09-sesongen ble han lånt ut til Wolverhampton. De hadde i låneavtalen en opsjon på kjøp, men valgte å ikke utnytte den etter at klubben rykket opp til Premier League. Sesongoppkjøringen i 2009 var preget av skadeavbrekk, og i september 2009 ble Marlon lånt ut til Newcastle United for tre måneder. Der hjemmedebuterte han med mål etter å ha kommet inn som innbytter i sin andre kamp for klubben. Harewood ble skadet etter oppholdet i Newcastle og ble sommeren 2010 frigitt av Aston Villa sammen med blant andre Wilfred Bouma.

### Blackpool
11. august 2010 skrev han under en toårskontrakt med Blackpool etter å ha vært på prøvespill for klubben.

## Referanser


## Eksterne lenker
*
So What?

**«So What?»** er en sang skrevet av det britiske punkbandet Anti-Nowhere League. Sangen ble først utgitt på debutsingelen til «Streets of London» i 1981. 

Sangen ble ifølge bandet skrevet etter et besøk på en lokal pub der de overhørte to personer som fortalte hverandre historier om hva de har opplevd. Igjen ifølge bandet ble sangen skrevet på fem minutter.

Det obskøne innholdet i teksten, som innebærer bla. dyresex, homoseksuelle handlinger og sex med mindreårige, gjorde at politiet beslagla alle kopier fra bandet og fjernet alle singler som forelå for salg. Dette gjorde sangen enda mer populær og ulovlige kopier ble distribuert og kopiert. 

Sangen blir ofte spilt av Metallica og ble inkludert på bandets coveralbum *[[Garage Inc.]]*. 

## Referanser
Revolver (film)

***Revolver*** er en fransk-britisk action-thriller fra 2005, skrevet og regissert av Guy Ritchie. I filmen medvirker Jason Statham i rollen som Jake Green, Ray Liotta som Dorothy Macha og André Benjamin som Avi. 

## Handlingsreferat
Dorothy Macha er en gjeng-sjef som er involvert i ulovlig pengespill over hele byen. Ved hjelp av tre håndlangere, kjent som "de tre Eddies" kontrollerer han flere spill som foregår i den kriminelle underverden. Macha ber om hjelp fra Jake Green (spilt av Jason Statham) men Jake nekter, så de trakasserer Jakes bror Billy og hans familie for å overbevise Jake om å delta. Han går med på å delta, og vinner hele spillet. Taperen fornærmer moren til Jake, og Jake skyter ham i foten. Dette fører til at spillets penger forsvinner i alt bråket.

Jake får syv år i fengsel på grunn av dette, og i fengsel lærer han en strategi (referert til som "The Formula") som lar ham vinne hvert eneste spill. Han begynner deretter å tjene mye penger ved forskjellige kasino. To år senere har Jake fått et rykte som får mange kasinoer til å frykte hans spilling, og han blir svartelistet av mange kasinoer. Jake, Billy og deres andre bror Joe går inn på et av Machas kasinoer. Han blir utestengt fra alle bordene. Men Macha slipper inn dem inn på et privat område av kasinoet, hvor han spiller. Men etter å ha vunnet stort, legger Macha ut en ordre om et leiemord på Jake. Han blir reddet av Zach som introduserer Jake for sin partner, Avi. De tilbyr ham en avtale: De skal beskytte Jake mot Macha, mot at de gjør noe for dem.

## Skuespillere
* Jason Statham som Jake Green
* Ray Liotta som Dorothy Macha
* Vincent Pastore som Zach
* André Benjamin som Avi
* Mark Strong som Sorter
* Tom Wu som Lord John
* Terence Maynard som French Paul.
* Andrew Howard som Billy
* Francesca Annis som Lily Walker
* Anjela Lauren Smith som Doreen
* Elana Binysh som Rachel

## Referanser


## Eksterne lenker
*  
*
Hønefoss Sparebank

**Hønefoss Sparebank** flyttet inn i sin lokalitet ved Søndre torv 3 i 1915, men sparebank er eldre enn lokalene. Lokalene var imidlertid nettopp reist og ligger i sentrum av Hønefoss i Ringerike kommune, Buskerud. I dag er banken blitt en del av Skue Sparebank.

## Historie
### Etablering av en «laaneindretning»
Bankens historie starter med etableringen av en «laaneindretning» som kom i stand 30. mars 1851 etter initiativ fra hattemaker Halsten Knudsen og Hønefoss Arbeiderforening. Hensikten var et ønske om at det skulle opprettes en låneinnretning for å hjelpe fattige og arbeiderklassen med gunstige lån.

### Omdanning til Hønefoss Sparebank
Låneinnretningen ble den direkte forløperen til *Hønefoss Sparebank*, som ble offisielt etablert 6. mai 1876. Hønefoss Sparebank ble offisielt godkjent av departementet som bank den 24. november 1876. Banken hadde et grunnfond på 253 speciedaler og en forvaltningskapital på 2&nbsp;500 spd. Ved årsslutt var forvaltningskapitalen økt til 12&nbsp;000 spd.

### Ny bankbygning
Banken hadde holdt til på ulike adresser siden etableringen, men i 1914 besluttet banken seg for å bygge et nytt bygg ved torvet. Nybygget ble tegnet av arkitekt Sverre Knudsen og sto ferdig i 1915 på adressen Søndre torv 3. Til å begynne med var det i tillegg til bank også postkontor i første etasje i det nye bankbygget, mens det var kontorer i andre og leiligheter i tredje.

I 1962 åpnet banken en filial på Nordre torv, hvor også bankens eiendomsselskap, *Hønefoss Eiendom*, holdt til etter etableringen i juni 1988. I 1996 fikk banken et nytt tilbygg på baksiden av gården.

### Skulpturgave til kommunen
I forbindelse med bankens 100-årsjubileum i 1976 ga banken skulpturen «Oppgangssaga» av Knut Steen i gave til Ringerike kommune.

### Fusjon med Skue Sparebank
Den 15. april 2020 vedtok styret en avtale om å fusjonere inn i Skue Sparebank. Fusjonen ble juridisk gjennomført 3. august 2020.

## Referanser


## Eksterne lenker
*
Network

***Network*** er en Oscar-belønnet amerikansk film fra 1976 i regi av Sidney Lumet.

## Handling
Når seertallet for den aldrende nyhetsankeren Howard Beale (Peter Finch) går nedover blir han møtt med oppsigelse, og i desperat tilstand meddeler han i en direktesending på TV at han planlegger å ta sitt eget liv. Men hans tale går hjem hos seerne og han blir igjen interessant for kanalen som gir ham et nytt program der han forteller om sine opplevelser til det amerikanske folk. Det nye programmet blir en stor suksess men når han begynner å gå til angrep på sin egen kanal, får kanaleierne store problemer.

## Priser og nominasjoner
*Network* ble tildelt tre Oscar for skuespillerprestasjoner i 1977, der den ble nominert i totalt ti kategorier og også vant Oscar for beste manus.

Replikken «I'm as mad as hell, and I'm not going to take this anymore!» («Jeg er rasende. Dette finner jeg meg ikke i lenger») ble i 2005 kåret til en av de tjue beste replikkene i amerikansk filmhistorie, i kåringen AFI's 100 Years…100 Movie Quotes.

## Medvirkende
* Faye Dunaway – Diana Christensen
* William Holden – Max Schumacher
* Peter Finch – Howard Beale
* Robert Duvall – Frank Hackett
* Ned Beatty – Arthur Jensen

## Eksterne lenker
*
ToSPot

**Tospråklig Sjekk for Potensielle Tolker** (**ToSPoT**) var en skriftlig ordforrådstest for å teste kandidatens ordforråd på norsk og tolkespråket. 

ToSPoT bruktes som opptaksprøve for videre opplæring og rekruttering. ToSPoT gir ikke grunnlag for godkjenning som tolk.

## Referanser
Michel Legrand

**Michel Legrand** (født 24. januar 1932 i Paris, død 26. januar 2019 i Neuilly-sur-Seine) var en fransk komponist, kapellmester, arrangør, dirigent, pianist og sanger. Han komponerte musikk fra 1950-tallet til over 200 filmer og medvirket som utøver og dirigent på hundrevis av plateinnspillinger med berømte musikere og orkestre, særlig innen sjangrene jazz og klassisk musikk. 

Han vant tre Oscar og ble nominert 13 ganger for sin filmmusikk.

## Liv og virke
### Bakgrunn
Michel Legrand fikk sine første musikalske inntrykk fra faren Raymond Legrand som ledet et varieté-orkster som akkompagnerte  Édith Piaf, Maurice Chevalier og andre sangere. Han studerte ved Conservatoire de Paris, blant annet under Nadia Boulanger, der han tok slutteksamen i 1952.

### Musiker, skuespiller
Legrand begynte som jazzmusiker ved å arrangere et strykeralbum for Dizzy Gillespie. I 1952 fulgte han Maurice Chevalier på turné i USA.

Legrand fikk stor suksess med albumene *I Love Paris* fra 1954, *Holiday in Rome* fra 1955 og *Michel Legrand Plays Cole Porter* fra 1957. Han samarbeidet også med andre berømte utøvere, som jazzmusikerne Dizzy Gillespie, Miles Davis, John Coltrane, Stan Getz og Bill Evans. 

Legrand er også kjent for å ha komponert musikken til over 200 spillefilmer, særlig franske og amerikanske. I filmen *[[Cleo fra 5 til 7|Cléo fra 5 til 7]]* fra 1961 var han dessuten skuespiller. 

Legrand samarbeidet i flere år med regissøren Jacques Demy og skrev musikken til flere av filmene hans, blant annet musikalene *[[Paraplyene i Cherbourg]]* fra 1964 og *[[Pikene fra Rochefort]]* fra 1966. I disse filmene ligger det skiftevis smektende, lystige og vemodige musikksporet med tilbakevendende hovedtema under hele handlinga til forskjell fra musikaler der selvstendige musikknumrene står atskilt fra dialogen og hverandre. Dette grepet var nyskapende og friskt, og den innsmigrende musikken, særlig de engelske versjonene av sangene *I Will Wait For You* og *Watch What Happens* (*Recit de Cassard*), gjorde Legrand verdensberømt.

Legrand ble tildelt Oscar for beste sang for låten «The Windmills of Your Mind» fra filmen *[[Eventyreren Thomas Crown]]* fra 1967. Han fikk også Oscar for beste originalmusikk for Robert Mulligans *[[Summer of '42]]* fra 1971 og *[[Yentl (film)|Yentl]]* fra 1983 med Barbra Streisand i hovedrollen. Han ble ellers nominert seks ganger og mottok en rekke andre priser for musikken sin.

## Referanser


## Eksterne lenker
* 
* 
* 
* Uoffisiell nettside (på fransk og engelsk)
Osmund Kaldheim

**Osmund Kaldheim** (født 20. februar 1964 i Haugesund) er en norsk tjenestemann og tidligere næringslivsmann og politiker (H). Han var direktør i Husbanken 2017-2025. Fra mai 2025 er han kommunaldirektør i Hamar kommune.

## Bakgrunn og yrkeskarrière
Kaldheim var  rådgiver og partner i Geelmuyden.Kiese 1990–1995, styreleder i Nedre Romerike Vannverk AL 1996–1999, daglig leder i Geelmuyden.Kiese 1999–2001, direktør i Telenor Plus i 2001, direktør i Telenor Broadcast Holding 2004–2005 og direktør i Integrerings- og mangfoldsdirektoratet (IMDi) 2005–2010. Fra  2010 til 2017 var Kaldheim rådmann i Drammen kommune. 

## Politisk arbeid
Kaldheim var politisk sekretær i Akershus Høyre 1985–1987, informasjonssekretær for Høyres stortingsgruppe 1987–1988, gruppesekretær for Høyres stortingsgruppe med ansvar for Kommunal- og miljøvernkomiteen og Forbruker- og administrasjonskomiteen 1988–1989, kommunalpolitisk sekretær i Høyre 1988–1989, personlig sekretær for Wenche Frogn Sellæg i Sosial- og helsedepartementet 1989–1990, 1. nestleder i Akershus Høyre 1990–1992, ordfører i Fet kommune 1995–1999, statssekretær i Sosialdepartementet 2001–2003 og statssekretær i Arbeids- og administrasjonsdepartementet 2003–2004.

## Konflikter
I 2007 gjennomførte Nedre Romerike distriksrevisjon en granskning av vannverket som Kaldheim tidligere var styreleder i. Etter granskingsgruppens oppfatning var styrenes unnlatelser og passivitet en sentral forutsetning for at Ivar T. Henriksen kunne få det handlingsrommet han trengte til å gjennomføre tappingen av selskapet.

Kaldheim ble i 2010 valgt til leder for Inkluderingsutvalget, som leverte sin rapport den 14. juni 2011. Sammensetningen og arbeidet til utvalget ble kritisert for å være udemokratisk og for å bryte forvaltningsloven.

Drammen kommune ble på slutten av hans tid som rådmann omfattet av en større korrupsjonssak..

Tilsettingen som direktør i IMDi ble omdiskutert da regjeringen Erna Solberg trakk tilbake en allerede utlyst stilling for å trekke blant annet utdanningskravene. Dette gjorde at Kaldheim ble kvalifisert for stillingen. Det samme skjedde ved tilsettingen som direktør i Husbanken. statsråd Erna Solberg sto ansvarlig for ansettelsesprosessen.

## Referanser


## Eksterne lenker
* 
*  CV hos Drammen kommune
Settestatsråd

En **settestatsråd** er en statsråd i en regjering som midlertidig overtar ansvarsområdet til en annen statsråd.

Settestatsråd oppnevnes gjerne når den ordinære statsråd er:
* inhabil i en spesiell sak. Settestatsråden vil da kun ta over den angjeldende sak, mens den ordinære statsråd beholder det øvrige av sitt ansvarsområde.
* forhindret i å virke for en periode på grunn av sykdom eller permisjon. Settestatsråden vil da ta over hele ansvarsområdet. (Jf. § 29 i Grunnloven.)

Det oppnevnes også settestatsråd når en statsråd må «gå av på dagen». Settestatsråden vil også da ta over hele ansvarsområdet, inntil en ny statsråd er utnevnt.
Frøydis

**Frøydis** er et kvinnenavn dannet av de norrøne ordene *Freyr*, «dedikert til Frøy», og *dís*, «søster, kvinne, gudinne». *Freydís* og *Frøydís* var norrøne former av navnet, og *Frödis* den gammelsvenske formen.

## Utbredelse
*Frøydis* er mest utbredt i Norge, men er et nokså sjeldent navn. Formen *Freydís* er noe brukt på Island.

|}

## Kjente personer med navnet
Personene i listen er ordnet kronologisk etter fødselsår.
* Freydís Eiríksdóttir (levde rundt år 1000), datter av Eirik Raude
* Frøydis Ree Wekre (f 1941), norsk forfatter og musiker
* Frøydis Alvær (f 1945), norsk barnebokforfatter
* Frøydis Armand (1949–2022), norsk skuespiller
* Frøydis Arnesen (f 1965), norsk forfatter
* Frøydis Grorud (f. 1974), norsk saksofonist
* Frøydis Rui-Rahman (f 1975), norsk skuespiller
* Frøydis Lilledalen Hauge (f 1976), norsk tangodanser
* Frøydis Benestad Hågvar, norsk fotograf og forfatter
* Frøydis Heyerdahl, norsk rådgiver hos Barneombudet
* Yrsa Freydis Kristofersdottir, islandsk skuespiller

## Referanser


## Eksterne lenker
*
Kleopas

**Kleopas** var en person i den tidlige kristne menighet, og var en av de to disiplene som traff Jesus Kristus da han vandret til Emmaus. Disse to blir i kristen tradisjon kalt for emmausvandrerne.

Navnet hans er en forkortelse av det vanlige hellenistiske navnet Cleopatros, som betyr «sønn av en kjent far».

Kleopas dukker opp i Lukas evangelium kapittel 24, vers 13-27, da han vandret fra Jerusalem til Emmaus.  Følgesvennens navn blir ikke nevnt. Jesus treffer de to vandrerne, tre dager etter korsfestelsen, altså på oppstandelsesdagen. De to vet ennå ikke om dette når de treffer Jesus. De diskuterer de siste dagers hendelser når en fremmed plutselig spør dem hva de snakket om. Den fremmede blir spurt om å være med hjem  for å spise, og det er under måltidet at Jesus bryter brødet, holder nattverd og viser seg som den oppstandne Jesus, før han forsvinner. Kleopas og hans venn skynder seg til Jerusalem for å fortelle disiplene om hva som hadde skjedd, og hva de hadde sett, men Jesus hadde allerede vist seg for disiplene.

En lignende fortelling står skrevet i den lengre avslutningen av Markus evangelium, men i de to andre evangeliene, Matteus og Johannes står det ikke noe om en slik hendelse.

Kleopas opptrer aldri igjen i Det nye testamentet, men i kristen tradisjon blir han ofte forvekslet med Klopas, en annen nytestamentlig person.

## Referanser
Båshus

**Båshus** er en matrikkelgard (gnr. 117) i Nordlia i Østre Toten. Garden består nå av to bruk, hovedbølet Båshus (bnr. 1 og 3) og *Båshusbekken* (bnr. 2). Hovedbølet var på 1800-tallet delt i to bruk, trulig kalt *Nigarden* og *Oppigarden*. Bnr. 1 og 3 består av 190 mål dyrka jord, 150 mål skau og 10 mål annet areal. Båshusbekken har 85 mål dyrka, 15 mål beite og 30 mål skau.

På hovedbølet er det eldre og interessant bebyggelse. Sjøl om de to bruka lenge har utgjort én gard, er det fortsatt to tun. Husa er bygd mellom ca. 1840 og 1920 og er alle pietetsfullt restaurerte av *Ole Reistad* og *Leila Reinola*. Spesielt de solsvidde uthusa er særegne for Båshus. Ekteparet kjøpte garden i 1964, og Reistad starta da planteskole på Båshus. Garden har fått fyldig omtale i boka .

Ifølge Rygh er tolkinga av gardsnavnet usikker, men det kan vise til ei norrøn form **Botnshús*. I tilfelle refererer forleddet botn til en senkning i terrenget bak husa på garden. Bruket Båshusbekken har navn etter en bekk med samme navn.

## Husmannsplasser
**Båshusstuggua* (to plasser)
**Båshusøgarden*
**Ellenbakken*
**Jakobsbakken* (*Båshusbakken*)

## Eksterne lenker
* Norske Gaardnavne
Dommen

:*Dommen er også navnet på en selvbiografisk bok av politikeren [[Hanna Kvanmo]]*

***Dommen*** (originaltittel: *The Verdict*) er en amerikansk dramafilm fra 1982 i regi av Sidney Lumet.

## Handling
Paul Newman spiller hovedrollen som advokaten Frank Galvin, en gang en lovende ung jurist som nå halter seg fram på ubetydelige småsaker i retten. En gammel venn og kollega, spilt av Hollywood-veteranen Jack Warden, gir Frank Galvin et enkelt oppdrag – en tvist om medisinsk feilbehandling som virker avgjort på forhånd. Frank begynner dog å se nærmere på bakgrunnen hos de pasienter han skal forsvare og finner ut at saken kanskje ikke er så enkel som han først trodde.  

## Om filmen
Den prisbelønte David Mamet har skrevet manus ut ifra Barry Reeds roman og Lumets regi løfter fram skuespillerprestasjoner av Newman, Warden, James Mason, Charlotte Rampling og mange flere. 

## Priser og nominasjoner
*Dommen* ble nominert til fem Oscar i 1983: Beste film, beste regi, beste manus, beste mannlige hovedrolle (Paul Newman) og beste mannlige birolle (James Mason). Den ble også nominert i de samme kategoriene ved Golden Globe samme år.

## Skuespillere
* Paul Newman som Frank Galvin
* Charlotte Rampling som Laura Fischer
* Jack Warden som Mickey Morrissey
* James Mason som Ed Concannon
* Milo O'Shea som dommer Hoyle
* Lindsay Crouse som Kaitlin Costello Price
* Edward Binns som Bishop Brophy
* Julie Bovasso som Maureen Rooney
* Roxanne Hart som Sally Doneghy
* James Handy som Kevin Doneghy
* Wesley Addy som Dr. Towler
* Joe Seneca som Dr. Thompson
* Lewis J. Stadlen som Dr. Gruber
* Kent Broadhurst som Joseph Alito
* Colin Stinton som Billy

## Referanser


## Eksterne lenker
*
Ivar Lunde (arkitekt)

**Ivar Lunde** (f. 1957) er en norsk arkitekt oppvokst i Bærum og utdannet ved Norges tekniske høgskole i Trondheim i 1981. Deretter arbeidet han for arkitektene Narud Stokke Wiig i Oslo i 4 år. Lunde etablerte sammen med Morten Løvseth i 1986 arkitektfirmaet Lunde & Løvseth i Oslo etter å ha vunnet arkitektkonkurransen om Fredrikstad rådhus. Kompaniskapet mellom Lunde og Løvseth ble avviklet i 2004 ved at Løvseth etablerte firmaet Løvseth+Partners, mens Lunde fortsatte med selskapet som skiftet navn til  L2 arkitekter.

## Utvalgte prosjekter Lunde & Løvseth
* Alnafossen Kontorpark (2002)
* Ericsson hovedkontor Norge (2001)
* Agder Universitet (2001)
* Norsk oljemuseum i Stavanger (1999)
* Tønsberg og Nøtterøy bibliotek (1992)

## Vinnerutkast konkurranser L2
* Sjøfronten Kristiansand (2006)
* Lørenskog Hus (2006)
* Kulturhus Longyearbyen (2005)
* Norheimsund Kulturhus (2005)

## Vinnerutkast konkurranser Lunde & Løvseth
* Psykologisk institutt, Blindern(2003)
* Høyangerbadet (2002)
* Lillestrøm Kulturhus (2001)
* Kontorbygg Vegdirektoratet (1998)
* Kontorbygg Ericsson, Asker (1998)
* Gausel Bydelsenter, Stavanger(1998)
* Ombygging Ålesund rådhus(1998)
* Agder Universitet, Kristiansand (1996)	
* Gangbru over Mammutkrysset, Tønsberg (1995)
* Fylkesmuseum i Vestfold (1994)
* Hurtigbåtterminal og Oljemuseum, Stavanger  (1992)
* Slottsplassen i Oslo(1991)
* Fredrikstad Kulturhus (1991)
* Grenland bru (1990)
* Regjeringsparken (1990)
* Tønsberg Bibliotek (1989)
* Larvik havneområde (1989)
* Badehus i Frognerparken (1989)
* Byplan for Skien havn (1987)
* Boliger på Vålerenga (1987)
* Fredrikstad rådhus (1986)

## Priser Lunde & Løvseth
* Murprisen for Agder Universitet
* NPAs byggherrepris for Alnafossen kontorpark
* Oslo kommunes arkitekturpris, hederlig omtale, Utearealer i Regjeringskvartalet
* Nominasjon EUs arkitekturpris Mies van der Rohe Award for Oljemuseet.
* Houens fonds diplom for Tønsberg bibliotek.
* Betongtavlen for Grenlandbrua.
* European Steel Design Award for Nordhordalandsbrua.
* Norsk Stålkonstruksjonspris for Nordhordlandsbrua.
* Norsk Stålkonstruksjonspris for Tønsberg bibliotek.
* European Steel Design Award for Tønsberg bibliotek.
* Zandas skandinaviske arkitekturpris for Tønsberg bibliotek.

## Litteratur
* Årbok Norsk Arkitekturmuseum 1999: Lunde & Løvseth, klare typer (Ulf Grønvold)
* Architecture from Norway, Nasjonalmuseet for kunst, design og arkitekter (2004)

## Eksterne lenker
* L2
Caprino

**Caprino** er et familienavn som kan vise til:

* Ivo Caprino (1920–2001) – norsk filmprodusent, filmregissør og forfatter
** Remo Caprino (født 1944) – sønn av Ivo Caprino, norsk filmregissør og filmprodusent
*** Mario Caprino (født 1979) – sønn av Remo Caprino, norsk videospilldesigner og dataprogrammerer
** Ivonne Caprino (født 1954) – datter av Ivo Caprino, norsk modellør og filmregissør
Lunde & Løvseth

**Lunde & Løvseth** er et norsk arkitektkontor etablert i 1986 av Ivar Lunde (f. 1957 i Bærum) og Morten Løvseth (f. 1956 i Ålesund) etter vinnerutkast i arkitektkonkurransen om Fredrikstad rådhus. Ivar Lundes og Morten Løvseths viktigste prosjekter er Tønsberg og Nøtterøy bibliotek, Norsk Oljemuseum i Stavanger, Fredrikstad rådhus, Universitetet i Agder, Regjeringsparken, Grenland bru og hovedkontor for Vegdirektoratet i Oslo. De har vunnet over 20 arkitektkonkurranser og mottatt 11 arkitekturpriser for sine arbeider, blant annet Houens fonds diplom for Tønsberg og Nøtterøy bibliotek. Kompaniskapet mellom Ivar Lunde og Morten Løvseth ble avsluttet i 2003 ved at Løvseth gikk ut av selskapet og dannet firmaet Løvseth+Partners.

Lunde fortsatte med samme selskap som skiftet navn til L2 arkitekter as.

## Prosjekter

* Tønsberg og Nøtterøy bibliotek (1992)
* Universitetet i Agder (1994)
* Grenland bru og hovedkontor for Vegdirektoratet i Oslo (1996)
* Norsk Oljemuseum (1999)
* Fredrikstad rådhus (2002)

## Bilder

Fil:Fredrikstad Rådhus.jpg|Fredrikstad rådhus
Fil:oljemuseum i Stavanger.jpg|Norsk Oljemuseum i Stavanger
Fil:Regjeringsparken.jpg|Regjeringsparken
Fil:TønsbergBibliotek_natt_HDR.jpg|Tønsberg og Færder bibliotek


## Litteratur
*Årbok Norsk Arkitekturmuseum 2002: Klare typer (Ulf Grønvold)
*Architecture from Norway, Nasjonalmuseet for kunst, design og arkitektur (2004)

## Eksterne lenker
* L2 Arkitekter
* Løvseth+Partners
Bergen Curling Club

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          5.313241,
          60.470228
        ]
      }
    }
  ]
}**Bergen Curling Club** er en curlingklubb fra Bergen. Bergen CC (BCC) ble stiftet 12. mars 2004.

## Historie
Randi N.A. Bakke og Vilde Aabrek ble oppfordret til å stifte klubben av Norges Curling Forbund  da det ble klart at Vestkanten Ishall skulle bygges.

Klubben hadde sin første curlingtur til Snarøya hallen utenfor Oslo i 2005. 
BCC kom i regelmessig aktivitet da Iskanten åpnet i oktober 2007 og hadde pr. oktober 2008 ca. 25 aktive medlemmer som spilte og trente i Iskanten.

Våren 2022 åpnet Åsane Arena sin nye curlinghall med 4 baner. Bergen Curling Clubs medlemmer valgte sommeren 2022 et nytt styre som tok klubben i en ny retning, hvor man avsluttet samarbeidet med Iskanten, og inngikk samarbeid med Åsane Arena.
 
## Deltakelse i mesterskap
BCC representert ved «SuperGuttene» har deltatt i to mesterskap, Vikingcup på Hamar og Moskuscup på Oppdal. I tillegg deltok de i Bergensmesterskapet 2008 hvor de ble mestre.

## Eksterne lenker
* Bergen Curling Club
* Bergen Curling Club (facebook)
* Vi har besøkt Bergen Curling Club (curling.no)
* Informasjon om curling
* YouTube-videoer av Bergen Curling Club
Fredrikshald Havfiskeklubb

**Fredrikshald Havfiskeklubb** (FHK) ( i Enhetsregisteret) er en åpen, upolitisk klubb, hvis formål er å drive fiske med stang fra båt i saltvann (havfiske), samt fremme interessen for dette i Halden og omegn. Klubben ble stiftet i 1978.

Klubben har per 2013 ca. 50 medlemmer. De fleste medlemmene er fra Halden, men klubben har også medlemmer fra Hvaler og de andre Østfoldbyene og noen fra Sverige. Det høyeste organet er et årlig årsmøte som velger klubbens styre, vedtar reglement og fiskeregler.

FHK arrangerer mellom 10 og 12 klubbturer i Oslofjorden hvert år og en tur til Vestlandet eller Trøndelag en eller to ganger i året. 

Klubben arrangerer hvert år siden 1997 en havfiskefestival, Grensenappet, med utgangspunkt fra Sponvika. Det er poengfiske og catch&release. Frem til 2009 ble den arrangert som en tynnlinefestival. Grensenappet var Norgesmesterskap (NM) i tynnline i 2003, 2006 og 2008.

## Havfiske
Havfiske defineres som fiske med stang og snøre fra båt på sjøen. I tillegg til å konkurrere på vekt, arrangeres det også festivaler hvor man får poeng for flest arter (artsfiske). En annen variant er tynnline, hvor man har svakere bruddstyrke på fiskesenen.

## Eksterne lenker
*
Sentrumskvartalet

**Sentrumskvartalet** er synonymt med adressen **Hønefoss bru 1c–e** i Hønefoss er et nytt forretnings- og leilighetskompleks fra 2005 som ligger der den gamle rutebilstasjonen lå, like nord for Søndre torv. Nabobygget i nord er Samfunnshuset. Det lille torvet foran Sentrumskvartalet har fått navnet **Fossetorvet**.

Senteret inneholder flere butikker og en kafé på gateplanet, mens Nordisk Film Kino Hønefoss har 3 kinosaler i andre etasje, som dessuten rommer Ringerike bibliotek. Også lokalavisen Ringerikes Blad har kontorer i senteret, som høyere opp i etasjene har leiligheter. I januar 2014 åpnet NRK Buskerud et avdelingskontor i 2. etasje. Bygget eies av Tronrud Eiendom AS.

## Se også
* Sørsiden
* Hønefoss
Ringerike krematorium

**Ringerike krematorium** ligger på Sørsiden i Hønefoss, mellom Hønefoss kirke og Storelva. Krematoriet ble vigslet av biskop Dagfinn Hauge den 18. august 1971. I tillegg til krematoriet inneholder anlegget et større gravkapell i samme bygg og (i et selvstendig bygg) Hønefoss kirkestue, som ble innviet den 13. april i 1980. Eier er Ringerike kommune, men Ringerike kirkelige fellesråd står for den daglige driften og oppfølgingen. Adressen er Hofgaards gate 14, 3510 Hønefoss.

Krematoriet i Hønefoss var opprinnelig dimensjonert for inntil 100 årlige kremasjoner. I 1996 ble det installert ny ovn med en kapasitet på inntil  kister årlig, men tilfanget fra Ringerike og nabokommunene var cirka 300 kister årlig. I 2002 kom det imidlertid nye miljøkrav, som krevde rensing av avgassene. Anlegget måtte da skaleres ned til et kategori II–krematorium, med maksimal kapasitet på 200 årlige kremasjoner. Taket på antall årlige kremasjoner (200) ble nådd i 2017. I 2019 var det 310 død i Ringerike, hvorav 241 valgte kremasjon. I den grad antallet kremasjoner overskrider maksimalkapasiteten må overskytende sendes ut av kommunen for kremering.

Selve kremasjonen foregår i en ovn som når temperaturer opp mot . En gjennomsnittlig kremasjon tar omtrent én time og ett kvarter. Kapasitetsbegrensningen i Hønefoss ligger i fileteringen av avgassene, som slipper ut for store mengder støv og kvikksølv til luften dersom antallet kremeringer overstiger 200 i året.


Ringerike krematorium 2017-05-23 13.37.22.jpg|Ringerike krematorium
RingerikeKrematorium02.jpg|Ringerike krematorium og tidligere Hønefoss kirke


## Se også
* Hønefoss kirke
* Hønefoss kirkestue
* Sørsiden

## Referanser




## Eksterne lenker
*
Liste over Metallica-demoer

Liste over demoer innspilt av bandet Metallica.

## ''Hit the Lights''
Var det første demoalbumet til Metallica. De deltagende medlemmene på albumet var James Hetfield, Lloyd Grant, Ron McGovney, og Lars Ulrich og den ble spilt inn tidlig i 1982.

Sangen «Hit the Lights» var originalopptaket med Lloyd Grant på sologitar. Dette er den samme versjonen som ble inkludert på den første opplaget av «*[[Metal Massacre]]*». Versjonen på «No Life 'Til Leather» ble benyttet på andre og senere opplag. De to andre låtene er coverlåter av Sweet Savage og Savage.

### Sporliste
# «Hit The Lights» – 4:19
# «Killing Time» (Sweet Savage-cover) – 2:36
# «Let it Loose» (Savage-cover) – 3:08

## ''Power Metal''
Er en demoutgivelse av Metallica. Den ble spilt inn i april 1982 av James Hetfield, Dave Mustaine, Ron McGovney, og Lars Ulrich. Demoen hadde offisielt ikke noe navn, men bootlegutgavene bar navnet *Power Metal* på grunn av visittkortet til Metallica.

### Sporliste
# «Hit the Lights» (James Hetfield, Lars Ulrich) – 4:18
# «Jump in the Fire» (Hetfield, Ulrich, Dave Mustaine) – 3:55
# «The Mechanix» (Hetfield, Mustaine) – 4:47
# «Motorbreath» (Hetfield) – 3:23

## ''No Life 'Til Leather''
Ble Metallicas store gjennombrudds demo. Medlemmene var da James Hetfield, Lars Ulrich, Ron McGovney (bass) og Dave Mustaine (gitar).

### Sporliste
# «Motorbreath»
# «The Mechanix»
# «Jump in the Fire»
# «Seek and Destroy»
# «Phantom Lord»
# «Metal Militia»
# «Hit the Lights»

## Referanser
Luigi Boccherini

**Luigi Boccherini** () , (født 19. februar 1743, død 28. mai 1805) var en italiensk komponist og cellist som bosatte seg i Spania. Boccherini ble født i Lucca i Italia inn i en musikalsk familie. Hans far spilte cello og kontrabass. I ung alder ble han sendt til Roma for å studere.

Boccherini  var med på å påvirke strykekvartetten. Han var med på å påvirke samtidige komponister, inkludert Mozart. Han er i ettertid hovedsakelig kjent for sin menuett fra strykerkvintett opus 13. Boccherini utviklet strykekvintetten, det vil si en kvartett med en ekstra cello, og var med på å gi celloen en viktigere rolle enn tidligere. Boccherini tilbrakte mesteparten av sitt voksne liv i Madrid ansatt av flere adelige velgjørere.

## Referanser


## Eksterne lenker
* 
* 
*
MP18

**MP18** (MP18.1, *Bergmann MP28*, *Maschinenpistole 1918*) var den første effektive maskinpistol som ble produsert.

## Historie
MP18 ble designet av Theodor Bergmann og tatt i bruk i 1918 av den tyske hæren under den første verdenskrig. Der ble den brukt som standardvåpenet til *Stosstruppen*, angrepsgrupper som var spesielt trent for skyttergravskrig. Produksjonen av MP18 ble avsluttet i 1920 ved avvæpningen av Tyskland. Skuddtakt og volum fra disse våpnene skapte et så stort inntrykk på de allierte at ved Versaillestraktaten forbød videre utvikling og produksjon av slike lette helautomatiske våpen.

## MP28
I 1928 ble produksjonen tatt opp igjen og den fikk nytt navn, **MP28**. Den ble også modifisert, fikk nye sikter, nytt magasin, feste til bajonett, omstiller til halvautomatisk ild m.m.


Fil:WW2 German submachine guns (Maschinenpistole). 9mm Bergmann MP18, 9mm Schmeisser MP40, etc. Hjemmefrontmuseet Rakkestad museum, Norway 2021-06-20 18IMG 5670.jpg|Tyske maskinpistoler fra andre verdenskrig i Norge, utstilt på Hjemmefrontmuseet Rakkestad: En Bergmann MP18 og en MP40.
Fil:WW2 Norway German Luftwaffe Fallschirmjäger Paratrooper Parachutist Submachine gun MP.28,II Armed Forces Museum (Forsvarsmuseet) Oslo 2020-02-24 2965.jpg|En MP.28,II fra krigen utstilt på Forsvarsmuseet i Oslo. Bergmann MP28 var en mellomkrigsmodell som bygde direkte på modellen fra 1918.

## Kilder
* **The Encyclopedia of Weapons of World War II** Av Chris Bishop

## Eksterne lenker
*
Bell 206 JetRanger

**Bell 206 JetRanger** er et helikopter produsert av Bell Helicopter Textron.

JetRanger ble utviklet som en sivil variant av prototypen **HO-4** som hadde mislyktes i å få en kontrakt med den amerikanske hær for et nytt lett observasjonshelikopter i 1965, en kontrakt den skulle lykkes i å få i 1968 etter at konkurransen ble gjenåpnet (*se [[Bell OH-58 Kiowa]]*).

I tillegg til modellene 206A og 206B JetRanger produseres blant annet en strukket variant med bedre kabinkapasitet som **206L LongRanger**, og en to-motors variant som **206LT TwinRanger**.

Både JetRanger og LongRanger er brukt av en rekke militære operatører. I amerikansk tjeneste har den benevningen **TH-57** og **TH-67**.

## Spesifikasjoner

## Eksterne lenker
*
Statsforvaltning

**Statsforvaltning**, eller **statsadministrasjon**, er en stats indre styre, administrasjonen av staten og samfunnet.

## Norge
Statsforvaltningen i Norge er den delen av offentlig forvaltning som omfatter departementer, direktorater og en rekke faste råd og utvalg, og driver i hovedsak ikke-markedsrettet virksomhet. De er underlagt regjeringen, hvor statsrådene leder hvert sitt departement.

Det blir jevnlig gjort endringer i departementsstrukturen, ved at saksområder blir overført mellom departementer, eller departementer blir nedlagt eller opprettet. Da Norge ble selvstendig i 1814, bestod statsforvaltningen av fem departementer med bare 60 ansatte. På 2000-tallet har dette vokst til en rekke departementer med 4&nbsp;500 ansatte og en total forvaltning med 170&nbsp;000 ansatte.Jan Erik Grindheim: «Kanskje vi burde ha flere «tullestudier»?» *[[Aftenposten]]* 6. august 2025

Stoltenberg II-regjeringen hadde pr. april 2010 18 departementer og 20 regjeringsmedlemmer medregnet statsministeren.

## Danmark

Statsforvaltningen i Danmark benevnes *Centraladministrationen* og omfatter statens ministerier og direktorater, og deres arbeidsområder.

Ordet *Centraladministrationen* viser til at hele administrasjonen en gang har ligget utelukkende sentralt, i hovedstaden København. I dag er det skjedd en desentralisering av enkelte arbeidsområder, og direktorater er blitt flyttet ut fra hovedstaden.

## Referanser


## Eksterne lenker
* «Statsforvaltning», *Stortinget.no*
* «Kapittel 10: Statsforvaltning» (PDF), *Politikk og makt*, Cappelen-Damn
Sirius (album)

***Sirius*** er det tiende albumet til den irske folkerockgruppa Clannad, utgitt i 1987. Albumet ble spilt inn fra 25. april til 20. juli i 1987 i Woodtown Manor i Dublin i Irland, Rockfield Studios i Monmouth i Wales, Livingston Studios i London og Angel Studios i London, Storbritannia. Det ble kjennetegnet av flere gjesteartister som Bruce Hornsby, Steve Perry og J.D. Souther.

## Omslaget
Omslaget til *Sirius* viser Moya Brennan sammen resten av Clannad i deres hjemby Gaoth Dobhair. Siden albumet ble gitt ut har bildet bli sett på som et slags ikon for bandet.

## Sporliste
# «In Search of a Heart» &ndash; 3:53
# «Second Nature» &ndash; 3:20
# «Turning Tide» &ndash; 4:39
# «Skellig» &ndash; 4:46
# «Stepping Stone» &ndash; 3:53
# «White Fool» &ndash; 4:38
# «Something To Believe In» &ndash; 4:47
# «Live and Learn» &ndash; 3:32
# «Many Roads» &ndash; 3:25
# «Sirius» &ndash; 5:33

## Eksterne lenker
*
Quiapokirken

**Quiapokirken** (**Simbahan ng Quiapo**, **Quiapo Church**) er en katolsk kirke i bydelen Quiapo i Manila på Filippinene. Kirkens eldste fundamenter kan dateres tilbake til 1582. Statuen Black Nazarene (*Den sorte nasareeren*), som er en ca. 400 år gammel treskulptur, tilhører kirken. Denne statuen av Jesus Kristus anses i folkekatolisismen som mirakuløs.

Quiapokirken unnslapp for det meste de omfattende ødeleggelsene i Manila under annen verdenskrig, selv om de omliggende bygningene ble fullstendig ødelagt. 

## Eksterne lenker
* History of Quiapo
* Veneration of the Black Nazarene in Quiapo
Sykliske svingninger

**Sykliske svingninger** er når størrelsen på populasjonen til for eksempel et insekt går kraftig opp og ned flere ganger. Insekter har ofte årlige sykliske svingninger i populasjonen  med mange dyr når det er sommer og få dyr når det er vinter. 

Hodelus er et blodsugende insekt som lever på mennesker. Hodelusene finnes det noe av i Norge til enhver tid, men noen ganger blir det en sterk økning i populasjonen. Det sprer seg ved direkte kontakt mellom mennesker, og spredningen fører til at populasjonen øker sterkt. De menneskene som får lus, vil prøve å utrydde lusene. Når utryddelsen av lusene er fullført vil flesteparten av lusene være utryddet. Da er populasjonen igjen blitt lav. 

I naturen skjer det ofte at populasjoner har sykliske svingninger. Da øker og synker antallet dyr med mer eller mindre jevne mellomrom.
Pasig (elv)

**Pasig** er en filippinsk elv. Den er ved en kanalforbindelse utløp for Laguna de Bay, den største innsjøen på øya Luzon. Den er 25&nbsp;km lang og renner gjennom Manilaområdet (Metro Manila), som den deler i to halvdeler. Den munner ut i Manilabukten i vest.

Elven har de to større sideelvene San Juan og Marikina, og det øvre løpet ved innsjøen Laguna de Bay er blitt justert ved en bred kanal. 

Elven var lenge en av de viktigste transportårene i området. Siden 2007 har et passasjerfergeselskap trafikkert langs elven. 
 
Forurensningen av Pasig er så sterk at den regnes som økologisk død (2008).
Grensenappet

**Grensenappet** er en havfiskefestival som arrangeres av Fredrikshald Havfiskeklubb. Den har vært arrangert årlig siden 1997.

Utgangshavnen er Sponvika og fiskeområdet er Ringdalsfjorden og Hvaler. Festivalen teller i NorgesCupen (som styres av Norges Havfiskeforbund) og i Østsidecupen (en felles cup for de havfiskefestivalene som arrangeres på østsiden av Oslofjorden).

Grensenappet arrangeres som poengfestival og catch&relase. Ved poengfestivaler får man poeng for flest arter (artsfiske). Frem til 2009 ble festivalen arrangert som en tynnlinefestival. Tynnline er en variant av tradisjonelt havfiske, hvor man har svakere bruddstyrke på fiskesenen. 

Grensenappet var Norgesmesterskap (NM) i tynnline i 2003, 2006 og 2008.

## Eksterne lenker
*
Buj (by)

**Buj** (russisk: *Буй*) er en by i Kostroma oblast i Russland. Byen ligger ved elva Kostroma, rundt 90&nbsp;km nord for Kostroma. Innbyggertall: 27&nbsp;392 (folketelling 2002), 32&nbsp;701 (folketelling 1989).

## Historie
Buj ble grunnlagt i 1536 som et befestet sted ved samløpet av elvene Kostroma og Vjoksa. Befestningen ble bygget etter ordre fra Jelena Glinskaja, Russlands regent på den tid og mor til Ivan den grusomme.

Buj fikk byrettigheter i 1778, under Katarina den store.

Under byggingen av St. Petersburg &ndash; Vjatka-jernbanen (ferdig i 1908) vokste Bujs befolkning fra rundt 1000 til 3500 i 1913.

## Økonomi og næringsliv
De viktigste næringsgrenene i Buj er kjemisk industri, treforedling, møbel- og næringsmiddelindustri.

## Referanser


## Eksterne lenker
* 
*  Om Buj på MojGorod
Busund bru

**Busund bru** er ei ett-felts veibru som fører over Storelva langs fylkesvei 2858. Brua forbinder Mælingen og Snyta med Norderhov i Ringerike kommune, Buskerud. Veien danner dessuten en alternativ forbindelse mellom riksvei 350 ved Snyta og europavei 16 ved Botilrud.

Busundet var det siste viktige sundstedet på Ringerike som fikk bru. Den ble opprinnelig vedtatt bygget i 1910, men vedtaket ble omgjort igjen noen år senere. Bru kom det først der i 1963.

## Se også
* Juveren naturreservat
* Lamyra naturreservat
* Norderhov kirke
* Ringerikes Museum
* Ringvoll
Østsidecupen

**Østsidecupen** er en årlig konkurranse som inkluderer alle havfiskefestivalene på østsiden av Oslofjorden. 

Pr. 2013 er det festivalene som arrangeres av Båstad Havfiskeklubb, Sarpsborg Havfiskeklubb, Ski Havfiskeklubb og Fredrikshald Havfiskeklubb som teller. 

Cupen ble startet i 1987. Den opererer med en egen startkontingent og egen premieutdeling. Poengberegning, hvor f.eks. fem beste av seks festivaler teller. 

Ansvaret for premiering, annonsering, resultatlister, påmelding rulleres mellom de deltagende klubbene
* 2013: Fredrikshald Havfiskeklubb
* 2014: Sarpsborg Havfiskeklubb
* 2015: Båstad Havfiskeklubb
* 2016: Ski Havfiskeklubb

## Eksterne lenker
* Østsidecupen
Ella

**Ella** er et kvinnenavn som har flere opphav. Det er mest kjent fra moderne hebraisk, hvor det betyr «gudinne». Navnet har siden begynnelsen av 2000-tallet vært et populært jentenavn på barn født i engelsktalende land. Navnedagen markeres 19. februar i Norge og Sverige. 

## Etymologi
*Ella* har flere opphav. Det kan være:
* dannet av det hebraiske *el*, «Gud», eller *eli*, «min Gud»
* dannet som en kortform av germanske navn med navneleddet *ali* som betyr «andre»
* en kortform av *[[Ellen]]*, som er en variant av *[[Helene]]*, og kan være dannet av de greske ordene *helene*, «fakkel», eller *helios*, «sol»
* en kortform av *[[Eleonora]]* som har usikker opprinnelse og betydning
* en kortform av navn som slutter på *-ella*, som *[[Gabriella]]* og *[[Petronella]]*

## Utbredelse
*Ella* og *Ell* var vanlige kvinnenavn i Tyskland i senmiddelalderen. *Ella* ble introdusert til England av normannerne, og var i bruk i England fram til 1300-tallet. Navnet ble igjen tatt i bruk i England på 1800-tallet. *Ella* er kjent brukt i Sverige første gang i 1502. I Sverige var navnet mest brukt på 1910- og 1920-tallet og igjen fra år 2000.

*Ella* var et populært navn i USA på slutten av 1800-tallet og igjen fra rundt år 2000.

*Ella* har vært et svært populært navn i England fra ca år 2000.
	

Navnet *Ella* var vanlig i Norge fra 1890- til 1930-årene og igjen fra 2000-årene og hadde en popularitetstopp med 1,3 % i 2025.

*Ella* har navnedag 1. februar i Frankrike, 10. februar i Finland, 13. februar i Ungarn og Estland, 19. februar i Norge og Sverige og 7. mars i Latvia.

*Ella* er i dag et vanlig navn blant annet i Nederland, Finland og Israel. 

|}

## Kjente personer med navnet

Personene i listen er ordnet kronologisk etter fødselsår.
* Ella Wheeler Wilcox (1850–1919), amerikansk poet og forfatter
* Ella Reeve Bloor (1862–1951), amerikansk politisk aktivist
* Ella Cora Hind (1861–1942), canadisk journalist og agronom
* Ella Baker (1903–1986), amerikansk borgerrettsforkjemper
* Ella Hval (1904–1994), norsk skuespiller
* Ella Fitzgerald (1917–1996), amerikansk jazzsanger
* Ella Jenkins (født 1924), amerikansk musiker og pedagog
* Ella Raines (1920–1988), amerikansk skuespiller
* Ella Guru (født 1966), amerikansk-engelsk maler og musiker
* Ella Gjømle (født 1979), norsk langrennsløper
* Ella Mai (født 1994), britisk R&B-artist
* Ella Balinska (født 1996), britisk skuespiller
* Ella Purnell (født 1996), britisk skuespiller

## Navnedag
*Ella* har navnedag i flere land, oftest 10. februar. Den norske navnedagen er .

## Referanser


## Eksterne lenker
* 
*
Terroristene

**Terroristene** har flere betydninger og kan referere til
*Terroristene, en norsk musikkgruppe
**[[Terroristene (roman)|Terroristene]]*, en roman av Sjöwall & Wahlöö
Tynnline

**Tynnline** er en variant innen havfiskesporten. Her er det bruddstyrken på linen/snøret som begrepet henviser til. Etter reglementet til Norges Havfiskeforbund er det tre klasser mhv. bruddstyrke på under 8 kg, under 6 kilo og under 4 kilo. 

Man kan bruke sitt vanlige havfiskeutstyr så lenge de siste 50 meterne er med tynnline. Mister man mer enn 2/3 deler av snøret er man diskvalifisert. Tynnlinefiske er ment å være en ekstra utfordring for havfiskerene. Man skal ikke bare få fisken på kroken/pilken, men må også være forsiktig så ikke snøret ryker. Tynnlinefisket var opprinnelig et forsøk på å innføre lettere og mer balansert utstyr til havfiske og gjøre sporten mer spennende. Senere har artsfiske og poengfiske har overtatt den rollen. Flere klubber har egne klubbmesterskap i tynnline og de fleste av disse turene arrangeres i Oslofjorden. Dette siden den maksimale praktiske fiskedybden anses for å være  50-60 meter.

Det første Norgesmesterskapet i Tynnline ble arrangert i 1987 og det var en egen Norgescup for Tynnline i perioden 1988–2002. Etter år 2000 var det kun Grensenappet som regelmessig ble arrangert som en tynnlinefestival. Siste gang Grensenappet ble arrangert som tynnline-festival var i 2009.

Norges Havfiskeforbund har vedtatt reglementet for tynnlinefiske og tildeler årlig Norgesmesterskap.

## Eksterne lenker
* Norges Havfiskeforbund
* Kort artikkel om tynnline
Katrine Lund

:*For skytteren, se [[Katrine Aannestad Lund]].*

**Katrine Lund** (født 21. januar 1975) er en norsk billedkunstner som jobber med bakgrunnsbelyst film som medium. Hun er født og bor i Bergen og er utdannet ved Northumbria University 1994-1999. 

Hennes siste verk er en serie bilder med fellestittelen «The unbearable perfection of human beings». Dette henspiller på visuell perfeksjon innen   design og reklame, et formspråk som forflater og undervurderer menneskelig mangfold og utfoldelse. Bildene etteraper dette formspråket for å oppnå samme seduktive effekt. Granskes motivene grundigere så vitner de om en negasjon til den stiliserte presentasjonsformen, og menneskelige feiltakelser, motsigelser og svakheter avsløres.

Hennes bilder kan også assosieres med tv- og dataskjermer, men på en stilisert og frosset måte slik at de er i en direkte kontrast til disses flyktige og forgjengelige natur. Ved denne frossede formen er bildene blitt påtakelig meditative.

## Utstillinger

* 1998: Tensta Kunstsenter, Stockholm, kollektiv utstilling
* 1998: Project Space, Newcastle, kollektiv utstilling
* 1999: Avgangsutstilling, Northumbria University, Newcastle, kollektiv utstilling
* 1999: «VANE99», Newcastle, kollektiv utstilling
* 1999: Visningsrommet, Kulturhuset USF, Bergen, kollektiv utstilling
* 2000: Leilighetsgalleriet «Døgnfluen», Bergen, kollektiv utstilling
* 2000: Cafe Opera, Bergen, separatutstilling
* 2000: Bergen Internasjonale Kultursenter, Bergen, kollektiv utstilling
* 2001: «Robert og Rebekka» en happening i 70tallsbolig, Bergen
* 2001:  Galleri Temp, Bergen, kollektivutstilling
* 2002: 30 kontemporære, Hackney, London, kollektiv utstilling
* 2005: Midlertidig Galleri Vaskerelven, Bergen, separatutstilling
* 2003: Leilighetsgalleriet «No», Bergen, separatutstilling
* 2006: Galleri KunstIbadet, Alvøen, kollektiv utstillng
* 2006: Sykkylven Kunstsenter, separatutstilling
* 2007: Galleri Gathe, Bergen, separatutstilling
* 2008: Otto Huset, Finnøy, kollektiv utstilling

## Eksterne lenker
* 
* Kulturnett:Katrine Lund